/* KUMM(2011) 167 finali - COD 2009/0059 */ OPINJONI TAL-KUMMISSJONI skont l-Artikolu 294(7)(c) tat-Trattat dwar il-Funzjonament tal-Unjoni Ewropea, dwar l-emendi tal-Parlament Ewropew għall-pożizzjoni tal-Kunsill rigward il- proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 1934/2006 li jistabbilixxi strument ta' finanzjament għall-kooperazzjoni ma' pajjiżi u territorji industrijalizzati u oħrajn bi dħul għoli (l-ICI Plus)





[pic] | IL-KUMMISSJONI EWROPEA | Brussel 1.4.2011 KUMM(2011) 167 finali 2009/0059 (COD) OPINJONI TAL-KUMMISSJONIskont l-Artikolu 294(7)(c) tat-Trattat dwar il-Funzjonament tal-Unjoni Ewropea,dwar l-emendi tal-Parlament Ewropewgħall-pożizzjoni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 1934/2006 li jistabbilixxi strument ta' finanzjament għall-kooperazzjoni ma' pajjiżi u territorji industrijalizzati u oħrajn bi dħul għoli (l-ICI Plus) 2009/0059 (COD) OPINJONI TAL-KUMMISSJONIskont l-Artikolu 294(7)(c) tat-Trattat dwar il-Funzjonament tal-Unjoni Ewropea,dwar l-emendi tal-Parlament Ewropewgħall-pożizzjoni tal-Kunsill rigward il-proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 1934/2006 li jistabbilixxi strument ta' finanzjament għall-kooperazzjoni ma' pajjiżi u territorji industrijalizzati u oħrajn bi dħul għoli (l-ICI Plus) 1. Introduzzjoni Skont l-Artikolu 294(7)(c) tat-Trattat dwar il-Funzjonament tal-Unjoni Ewropea, il-Kummissjoni għandha tagħti opinjoni dwar l-emendi proposti mill-Parlament Ewropew mat-tieni qari. Il-Kummissjoni qed tistabbilixxi l-opinjoni tagħha hawn taħt rigward l-emendi proposti mill-Parlament. 2. Sfond Id-data li fiha ntbagħtet il-proposta lill-Parlament u lill-Kunsill: il-21 ta' April 2009 Id-Dok COM(2009) 197 finali 2-2009/0059 (COD) Corrigendum tat-30 ta' Novembru 2009, emendat fl-1 ta' Diċembru 2009 (dħul fis-seħħ tat-Trattat ta' Lisbona) Id-data tal-opinjoni tal-Parlament mal-ewwel qari: il-21 ta' Ottubru 2010 Id-data li fiha l-proposta emendata ntbagħtet lill-Parlament u lill-Kunsill: l-ebda data Id-data li fiha ntlaħaq ftehim politiku dwar il-pożizzjoni tal-Kunsill: l-ebda data Id-data ta' adozzjoni formali tal-pożizzjoni tal-Kunsill: l-10 ta' Diċembru 2010 Id-data tal-opinjoni tal-Parlament mat-tieni qari: it-3 ta' Frar 2011 3. L-iskop tal-proposta Fil-qafas tar-reviżjoni intermedja tal-istrumenti finanzjarji għall-azzjoni esterna, il-Kummissjoni għamlet din il-proposta sabiex timla lakuna leġiżlattiva : jiġifieri li l-UE ma tistax tiffinanzja attivitajiet li ma jaqgħux b'mod ċar taħt il-kategorija tal-Għajnuna Uffiċjali għall-Iżvilupp (ODA) f'sitta u erbgħin mill-pajjiżi sħab tal-UE madwar id-dinja. Din is-sitwazzjoni toħroġ mill-fatt li r-Regolament dwar l-Istrument ta' Finanzjament tal-Kooperazzjoni għall-Iżvilupp (DCI) (l-Artikolu 2(4)) jeskludi ħafna mill-miżuri li ma jissodisfawx il-kriterji tal-ODA, li huma stabbiliti mill-Kumitat għall-Għajnuna fl-Iżvilupp tal-Organizzazzjoni għall-Kooperazzjoni u l-Iżvilupp Ekonomiċi (OECD/DAC) (għalhekk "DACable") b'xi eċċezzjonijiet limitati biss. M'hemm l-ebda dispożizzjonijiet legali oħra li jippermettu li miżuri li ma jkunux eliġibbli bħala ODA jiġu ffinanzjati fil-pajjiżi li jaqgħu taħt id-DCI. F'diversi oqsma, il-Kummissjoni u l-Parlament kellhom fehmiet diverġenti dwar l-eliġibilità ta' ċerti azzjonijiet għall-ODA ("l-abilità tad-DAC"). Il-PE identifika numru ta' eżempji problematiċi li ma qisx bħala eliġibbli għall-ODA matul il-proċess ta' "skrutinju demokratiku" (meta l-Kummissjoni tikkonsulta mal-PE dwar dokumenti ta' strateġija u programmi multiannwali) u anke matul il-proċedura ta' Komitoloġija (fejn jiġu analizzati l-Programmi Annwali ta' Azzjoni). Sussegwentament, il-PE għadda serje ta' riżoluzzjonijiet li jikkundannaw lill-Kummissjoni talli marret lil hinn mis-setgħat implimentattivi tagħha billi adottat tali proġetti skont ir-Regolament dwar id-DCI u li jitolbu l-irtirar ta' dawn il-proġetti. B'riżultat ta' dan, xi tipi ta' azzjonijiet ġew iffinanzjati barra mid-DCI taħt l-Azzjonijiet Preparatorji maħluqin mill-PE għal dan l-iskop (jiġifieri, l-iskambji kummerċjali u dawk xjentifiċi mal-Indja u maċ-Ċina jew il-kooperazzjoni ma' pajjiżi fl-Asja u fl-Amerika Latina li jaqgħu fil-kategorija tal-pajjiżi bi dħul medju ). L-Azzjonijiet Preparatorji ntemmu fl-2009. Il-Kummissarju Ferrero-Waldner u l-Presidenti tal-Kumitati tal-PE ikkonċernati waslu għall-ftehim li dawk l-istudenti u l-għalliema Ewropej li jkunu qed jipparteċipaw fil-parti esterna tal-programm Erasmus Mundus , se jibqgħu jiġu ffinanzjati mid-DCI sal-aħħar tas-sena 2009 biss. Il-mili tal-lakuna għandu jiżgura wkoll li xi proġetti dwar l-enerġija u xi attivitajiet ta' diplomazija pubblika li mhux se jkunu eliġibbli għall-ODA (pereżempju fl-Asja, fl-Asja Ċentrali u fl-Iran/l-Iraq) ikunu jistgħu jiġu ffinanzjati. Il-proposta tal-Kummissjoni hija soluzzjoni prammatika u ad hoc għal din il-problema: hija sempliċiment iżżid il-pajjiżi li jagħmlu parti mill-Istrument ta' Finanzjament tal-Kooperazzjoni għall-Iżvilupp fi ħdan l-Istrument ta' Finanzjament eżistenti għall-Kooperazzjoni ma' Pajjiżi Industrijalizzati. Dan l-istrument kien meqjus bħala l-aktar wieħed xieraq minħabba li l-UE tużah biex tiffinanzja l-kooperazzjoni maħsuba għat-twettiq ta' interessi li mhumiex relatati mal-iżvilupp. L-għan ġenerali tal-politika tagħha se japplika wkoll għall-pajjiżi li jagħmlu parti mid-DCI: 'li tiġi pprovduta reazzjoni speċifika għall-ħtieġa li jissaħħu r-rabtiet u li jittieħed impenn ikbar fir-rigward tagħhom fuq bażi bilaterali, reġjonali jew multilaterali sabiex jinħoloq ambjent li jiffavorixxi aktar l-iżvilupp tar-relazzjonijiet bejn il-Komunità u dawn il-pajjiżi u t-territorji u biex jitħeġġeġ id-djalogu filwaqt li jitrawmu l-interessi tal-Unjoni.' Il-proposta hija limitata biż-żmien għall-perjodu ta' bejn l-2010 u l-2013 u hija limitata fil-kamp ta' applikazzjoni, f'dak li għandu x'jaqsam mal-kontenut tal-politika u l-implikazzjonijiet baġitarji tagħha. Hija ma tagħmel l-ebda ħsara lil kwalunkwe proposti futuri għall-ġenerazzjoni l-ġdida ta' strumenti finanzjarji għall-azzjonijiet esterni taħt il-qafas finanzjarju li jmiss. Il-proposta tal-Kummissjoni diġà ġiet aċċettata mill-PE fuq livell baġitarju : sabiex jiġu sostitwiti l-Azzjonijiet Preparatorji u biex jiġu ffinanzjati l-azzjonijiet li mhumiex eliġibbli għall-ODA, inħolqu linji baġitarji ġodda fil-baġit tal-2010 flimkien mal-approprjazzjonijiet neċessarji, sakemm il-proposta tiġi adottata b'mod formali. B'hekk, jekk il-proposta ma tiġix adottata, l-approprjazzjonijiet previsti fil-baġit ma jkunux jistgħu jiġu implimentati fin-nuqqas ta' bażi legali. 4. Opinjoni tal-Kummissjoni dwar l-emendi mill-Parlament Ewropew 4.1 Emendi aċċettati mill-Kummissjoni Il-Kummissjoni tista' taċċetta t-test hekk kif kien sar ftehim dwaru bejn it-tliet istituzzjonijiet matul it-trijalogi li seħħew f'Ottubru u f'Novembru 2010 (il-Premissi 1; 2; 3; 4; 5; 6; 7; 8; 9; u l-Artikoli 1; 2; 3; 4; 5(2); 7; 8; 9(1); 12; 13 u 14). Bħala informazzjoni, dawn il-Premissi u l-Artikoli diġà ġew approvati mill-Kunsill mal-ewwel qari. 4.2 Emendi miċħuda mill-Kummissjoni Il-Kummissjoni ma tistax taċċetta l-Artikoli relatati mal-atti ddelegati u l-kwistjonijiet ta' Komitoloġija (il-Premessa 8a, l-Artikolu 6(1) u l-Artikolu 14(a); 14(b); 14(c) (atti ddelegati), l-Artikolu 6(3); l-Artikolu 15 imħassar (Komitoloġija)) Il-Kummissjoni ma tistax taċċetta l-Artikolu 16 dwar id-dispożizzjonijiet finanzjarji li jiddikjara li l-flus tal-Istrument ta' Finanzjament tal-Kooperazzjoni għall-Iżvilupp ma jistgħux jintużaw biex jiġi ffinanzjat l-ICI Plus. Din l-emenda mhijiex aċċettabbli. Id-deċiżjonijiet dwar is-sors ta' finanzjament huma prerogattivi tal-awtoritajiet tal-baġit matul l-adozzjoni tal-baġit, kull sena. Dawn ma jistgħux jiffurmaw parti mill-att leġiżlattiv. L-Artikolu għandu jibqa' konformi mad-dispożizzjonijiet standard stabbiliti f'kull strument finanzjarju. Madanakollu, sabiex tiffaċilita li jsir ftehim u biex tagħti mill-ġdid assigurazzjoni lill-istituzzjonijiet, il-Kummissjoni lesta tagħmel stqarrija, illi tfakkar li l-ammont ta' referenza finanzjarja stabbilit fl-Artikolu 16 għall-pajjiżi elenkati fl-Anness II se jiġi implimentat permezz tal-użu ta' linji baġitarji speċjali maħsuba għal attivitajiet li ma jaqgħux taħt l-Għajnuna Uffiċjali għall-Iżvilupp. 5. Konklużjoni Id-diskussjonijiet flimkien mal-koleġiżlaturi għandhom ikomplu wara t-tieni qari, sabiex titwettaq ħidma li twassal għal soluzzjoni kunsenswali, li preferibbilment tagħti drittijiet sostantivi ta' skrutinju lill-PE għall-kumplament tal-Perjodu attwali ta' Programmazzjoni Pluriennali u li tħalli alternattivi oħra miftuħa għal perjodu li jmiss, inkluża l-possibbiltà ta' rikors għal atti ddelegati filwaqt li jiġu rrispettati bis-sħiħ il-kriterji stabbiliti fl-Artikolu 290 tat-TFUE.